Спецыфіку факультатыўных заняткаў складае накіраванасць на развіццё асобы кожнага вучня, фарміраванне патрэбы ў актыўным і свядомым успрыманні і засваенні інфармацыі, яе выкарыстанні ў жыцці, якая асэнсоўваецца і ўдасканальваецца ў разнапланавай практычнай дзейнасці, інтэрактыўных гульнявых прыёмах і іншых сучасных метадах педагагічнага ўзаемадзеяння. Структура кожных заняткаў мае камбінаваны характар, у змесце якога прадугледжана знаёмства навучэнцаў з даступнымі па ўзросце тэарэтычнымі звесткамі і замацаванне атрыманых ведаў у час выканання практычных заданняў.